[{"text_idx": "#000000", "text": "Sut i ddewis yr enw parth .cymru a .wales perffaith"}, {"text_idx": "#000002", "text": "Mae\u2019r erthygl yma\u2019n cynnwys popeth sydd angen i chi ei wybod am sut i ddewis enw parth .cymru neu .wales a fydd yn gweddu orau i\u2019ch gwefan."}, {"text_idx": "#000007", "text": "Er enghraifft, os mai eich CV neu bortffolio personol yw eich gwefan, yna byddai defnyddio eich enw eich hunan fel enw parth yn briodol gan fod y wefan yn ymwneud a\u0302 chi. Byddai defnyddio enw parth .cymru neu .wales hefyd yn helpu i hyrwyddo\u2019ch lleoliad a\u2019ch hunaniaeth. Os ydych chi\u2019n dechrau blog, gallai eich enw parth fod yn seiliedig ar thema eich blog \u2013 CerddedMynyddoedd.cymru er enghraifft."}, {"text_idx": "#000015", "text": "Er mwyn cadw eich enw parth yn syml, mae\u2019n well osgoi:"}, {"text_idx": "#000018", "text": "Er enghraifft, efallai nad yw sioplosin.cymru ar gael, ond bod siop-losin.cymru ar gael. Fodd bynnag, mae \u201csiop cysylltnod losin dot cymru\u201d yn anoddach i\u2019w ddweud na\u2019r fersiwn heb gysylltnod, felly ceisiwch eu hosgoi os oes modd."}, {"text_idx": "#000023", "text": "Mewn gwirionedd, mae argaeledd enwau parth wedi dod yn ystyriaeth allweddol wrth enwi busnes newydd. Mae rhai o fusnesau Cymru yn manteisio ar ddefnyddio\u2019r Gymraeg pan ddaw hi at ddewis enw parth."}, {"text_idx": "#000024", "text": "Er enghraifft, mae cwmni crwst.cymru yn defnyddio\u2019r gair crwst fel ei enw parth. Mae hyn yn dangos yn glir i\u2019r cwsmer beth maen nhw\u2019n ei werthu a\u2019r enw uniaith Gymraeg yn dangos eu balchder yn yr iaith. Mae\u2019r gair \u2018crwst\u2019 yn llawer byrrach nag enw fel \u201cCaffi Aberteifi\u201d, ac mae\u2019n hawdd ei gynrychioli mewn logo."}, {"text_idx": "#000025", "text": "Enghraifft arall o fusnes Cymreig yw cwtchbox.wales. Maen nhw\u2019n defnyddio\u2019r gair \u2018Cwtch\u2019 yn yr enw parth \u2013 gair nad yw\u2019n cyfieithu i\u2019r Saesneg \u2013 ac felly mae ganddyn nhw enw parth unigryw iawn. Mae\u2019r gair \u2018cwtch\u2019 yn cyfleu ymdeimlad o gartref, o gysur a chofleidiad teimladwy. Mae hyn yn helpu i greu hunaniaeth unigryw, yn ogystal a\u0302 bod a\u0302 chysylltiad arbennig a\u0302 Chymru a threftadaeth Gymreig."}, {"text_idx": "#000026", "text": "Yr unig broblem bosib gyda hynny, fel soniwyd uchod, yw ei bod yn bwysig bod yr enw\u2019n hawdd i\u2019w sillafu a\u2019i ynganu. Mae Crwst a Cwtch yn fyr ac yn fachog, ond os ydych chi\u2019n targedu cynulleidfa Seisnig, gall fod yn anoddach iddyn nhw sillafu ac ynganu geiriau nad ydyn nhw\u2019n eu deall."}, {"text_idx": "#000031", "text": "Yn fwyaf amlwg, dylech osgoi enwau parth sy\u2019n cynnwys dyddiadau. Os ydych chi\u2019n cynnal ras redeg am hwyl, er enghraifft, dewiswch enw parth RasHwylCaernarfon.cymru yn hytrach na RasHwylCaernarfon2021.cymru. Fel hyn, gallwch ailddefnyddio\u2019r wefan bob blwyddyn yn hytrach na gorfod dechrau o\u2019r dechrau bob tro, a byddwch yn elwa o\u2019r cryfder mae\u2019r enw parth wedi\u2019i fagu wrth i bobl rannu\u2019r wefan a chysylltu a\u0302 hi dros y blynyddoedd."}, {"text_idx": "#000036", "text": "Yr enw ar y darn sy\u2019n ymddangos ar o\u0302l yr atalnod llawn yn eich enw parth yw\u2019r parth lefel uchaf (TLD). Efallai y bydd yr enw parth rydych chi\u2019n ei ddewis yn effeithio ar sut mae pobl yn gweld eich gwefan; er enghraifft, i bobl y tu allan i Gymru, byddai enw parth .wales yn ymddangos yn fwy hygyrch iddyn nhw ac yn dangos yn glir lle rydych chi wedi\u2019ch lleoli. Mae enw parth .cymru yn fwy hygyrch i gynulleidfa Gymraeg ac yn ffordd dda o ddenu cwsmeriaid yng Nghymru."}, {"text_idx": "#000037", "text": "Mae rhai busnesau yn tueddu i gofrestru enw parth .cymru a .wales ac yn teilwra cynnwys i gynulleidfaoedd Cymraeg a Saesneg drwy ddefnyddio\u2019r enw parth .wales i gyfeirio cynulleidfaoedd at fersiwn Saesneg o gynnwys y wefan. Fodd bynnag, mae\u2019r ddau enw parth yn diffinio\u2019ch lleoliad yn glir, yn ogystal a\u0302\u2019ch angerdd a\u2019ch balchder dros Gymru."}, {"text_idx": "#000045", "text": "Gallwch chwilio am nodau masnach yng ngwledydd Prydain ar wefan y llywodraeth a nodau masnach yn yr Unol Daleithiau yma."}, {"text_idx": "#000049", "text": "Os ydych chi wedi prynu enw parth .cymru, er enghraifft, gallai fod yn arfer da i chi brynu\u2019r fersiwn .wales yn ogystal. Mae hyn yn diogelu eich enw parth ac yn atal pobl eraill rhag manteisio ar eich llwyddiant. Er enghraifft, mae\u2019n golygu na fydd modd i neb arall sefydlu gwefan gystadleuol ar enw parth tebyg, gan ddwyn cwsmeriaid oedd yn chwilio am eich busnes chi mewn gwirionedd."}, {"text_idx": "#000056", "text": "Dewch i Gymreigio\u2019r we gydag enw parth .Cymru"}, {"text_idx": "#000057", "text": "Busnesau Cymru yn gweld manteision o ddefnyddio .cymru a .wales"}]